system
Răspunde în limba română, în stilul Wikipedia, cat mai corect gramatical.
user
Ce ai despre Țara Moților?
assistant
Țara Moților, cunoscută și ca Țara de Piatră este o regiune etnogeografică din România.

Localizare 
Situată în Munții Apuseni, pe bazinul superior ale râurilor Arieș și Crișul Alb. Cuprinde porțiuni din actualele județe Alba, Arad, Bihor, Cluj și Hunedoara. O porțiune din regiune este parte a Parcului Natural Apuseni. Țara Moților începe tradițional la Bistra, înainte de Câmpeni, numit mai demult Topani de către moți sau Topfesdorf de către austrieci, considerată tradițional capitala moților, iar satele de pe râul Arieș, spre Turda (Lupșa, Sălciua etc.) sunt locuite de mocani.

Etimologie și istorie 
„Țară” este un termen care, precum în Țara Bârsei, Țara Oașului, Țara Făgărașului, Țara Hațegului, Țara Zarandului sau în Maramureș nu implică neapărat vreun statut politic, social, sau administrativ. În trecut a existat însă o regiune administrativă cu numele de Arieș. „Țară” provine din latina „terra" și se referă la o depresiune cultivabilă, mai mult sau mai puțin izolată între Munții Carpați. „Moți” poate fi o deformare a cuvintelor „munți” (romanic) sau „moji” (slav, care înseamnă « bărbați »; a dat și cuvântul „moși”), dar nu există probe documentare și prin urmare, numeroase teorii au fost propuse. Moții mai sunt cunoscuți și sub numele de topani (în germană Die Topfer însemnând « olarii »). 

Din cauza culorii blonde a părului și ochilor albaștri, elemente mult mai frecvente aici decât altundeva în rândul românilor, moții au fost considerați fie descendenți ai celților, fie ai slavilor, ai alanilor, sau ai triburilor germanice (Goți, Gepizi, etc). Protocroniștii îi socotesc descendenții direcți ai dacilor. Niciuna din aceste presupuneri nu poate fi probată documentar sau genetic.

Regiunea are o istorie veche a rezistenței și luptei pentru drepturi politice, economice și sociale, iar mișcări ca răscoala lui Horea, Cloșca și Crișan (1784-1785) și partea română a Revoluției transilvănene de la 1848 și-au avut originile în zonă.

Moții trăiesc în sate împrăștiate la altitudini de peste 1.400 m, mai înalte decât orice alte așezări permanente din România, și au o îndelungă tradiție de expatriere economică, atât în țară cât și peste hotare.

Economie

Industria 
Prelucrarea lemnului și mineritul sunt ocupațiile de bază din Țara Moților, iar pădurile de stejar, fag și pin furnizează materialul necesar pentru faimoasele butoaie, mobilierul și alte obiecte artizanale realizate în regiune.

Agricultura 
Se practică creșterea animalelor, în special a vacilor și oilor. Sunt cultivați în cantități mici cartofii și orzul.

Turismul 
Zona este binecunoscută pentru tradițiile sale folclorice, peisajele deosebite și relieful carstic care a produs peste 800 de peșteri în zonă, ca Peștera Scărișoara, Peștera Focul Viu (ambele cu ghețari interiori) și Peștera Urșilor. Agroturismul și ecoturismul sunt de asemenea practicate cu succes.

Obiective turistice 

 Arieșeni
 Avram Iancu, Alba
 Cascada Pătrăhăițești
 Cascada Pișoaia
 Cascada Vîrciorog
 Casa Memorială Avram Iancu
 Casa Memorială Horea
 Cheile Ampoiței
 Cheile Gălzii
 Cheile Ordăncușii
 Cheile Mîndruțului
 Cheile Turzii
 Cheile Vălișoarei
 Dealul cu Melci
 Peștera Căput
 Peștera Cetățile Ponorului
 Peștera Coiba Mare
 Peștera Focul Viu
 Peștera Poarta lui Ionele
 Peștera Scărișoara
 Peștera Urșilor
 Peștera Vîrtop
 Serbările Zăpezii Arieșeni
 Târgul de fete de pe Muntele Găina
 Vidra
</div>

Galerie de imagini

Referințe

Lectură suplimentară 
 Alte valori din Țara Moților, Editura Napoca Star, Cluj Napoca, 2007 - fragmente 
 Moții, calvarul unui popor eroic, dar nedreptățit, Ion Rusu Abrudeanu, Cartea Românească, București, 1928 - re-editare: Editura Napoca Star, Cluj Napoca, 2007

Legături externe 
 Obiective turistice din Țara Moților
 Site dedicat Țării Moților care conține cărți vechi digitalizate 
 Uniunea moților din Munții Apuseni, motii.ro
 Tara Motilor - obiceiuri si traditii
 Tara Motilor ~ Practica Arieseni 2010 - un site ce contine harti editie veche si noua (2010) care pot fi descarcate gratuit
  Moții - de Ion Rusu Abrudeanu , taramotilor.ro
 Tara Topilor - de Rubin Patiția , taramotilor.ro
 Site-ul oficial al Primăriei Abrud - "Cine sunt moții?"

Articole din presă
 Moții din Apuseni își cer drepturile în stradă , 22 mai 2007, Gândul
 Huda lui Papara. PAGINA OFICIALA 

Video
 Fragment din filmul documentar „Țara Moților”

Moți
Munții Apuseni